Official Journal L 086 , 03/04/2003 P. 0023 - 0044



ANNESS I Protokoll ta' emenda tal-konvenzjoni internazzjonali fuq is-simplifikazzjoni u armonizzazzjoni ta' proċeduri doganali (Magħmul fi Brussell fis-26 ta' Ġunju 1999) Il-partijiet kontraenti għall-Konvenzjoni Internazzjonali fuq is-simplifikazzjoni u l-armonizzazzjoni ta' Proċeduri tad-Dwana (magħmul f'Kyoto fit-18 ta' Mejju 1973 u gie fis-seħħ fil-25 ta' Settembru 1974), hawnhekk iżjed ‘il quddiem "il-Konvenzjoni", stabbilit taħt l-awspiċi tal-Kunsill tal-Kooperazzjoni Doganali, hawnhekk iżjed ‘il quddiem "il-Kunsill", WARA LI KKUNSIDRAW li biex jaslu għall-għanijiet li: - jkunu eliminati diverġenzi bejn Proċeduri doganali u prattiċi tal-partijiet kontraenti li jistgħu jtelfu kummerċ internazzjonali u skambji internazzjonali oħrajn, - jilqgħu il-bzonnijiet tal-kummerċ internazzjonali u d-dwana għall-iffaċilitar, simplikazzjoni u armonizzazzjoni ta' proċeduri doganali u prattiċi, - jassiguraw Standards xierqa ta' kontrolli doganali, u - jgħinu lid-dwana biex tirreaġixxi għal tibdil maġġuri fil-metodi u teknika kummerċjali u amministrattivi, il-Konvenzjoni trid tiġi emendata, WARA LI KKUNSIDRAW ukoll li l-Konvenzjoni emendata: - trid tipprovdi li l-prinċipji bażiċi għal tali simplifikazzjoni u armonizzazzjoni jkunu magħmula obbligatorji fuq il-partijiet kontraenti fil-Konvenzjoni emendata, - trid tipprovdi lid-dwana bi proċeduri effiċjenti appoġġati minn metodi ta' kontroll xierqa u effettivi, u - għandhom jgħinu fl-akkwist ta' livell ta' simplifikazzjoni għoli u armonizzazzjoni ta' proċeduri u prattiċi doganali li hu għan essenzali tal-Kunsill, u b'hekk jagħti kontribuzzjoni maġġuri biex jiffaċilita l-kummerċ internazzjonali, FTIEHMU KIF ĠEJ: Artikolu 1 Il-Preambolu u l-Artikoli tal-Konvenzjoni huma emendati kif stabbilit fit-test li hemm fl-Appendiċi I hawnhekk. Artikolu 2 L-Annessi tal-Konvenzjoni huma sostitwiti bl-Anness Ġenerali li jinsabu fl-Appendiċi II u bl-annessi speċifiċi li jinsabu fl-Appendiċi III hawnhekk. Artikolu 3 1. Kull parti kontraenti għall-Konvenzjoni tista' tesprimi il-kunsens tagħha biex tkun marbuta b'dan il-Protokoll, inklużi AppendiċI I u II, billi: (a) tiffirmaħ mingħajr riserva ta' ratifika; (b) tiddepożita strument ta' ratifika wara li tiffirmaħ bla ħsara għal ratifika; jew (ċ) taqbel miegħu. 2. Dan il-Protokoll għandu jibqa' miftuħ sat-30 ta' Ġunju 2000 għall-firem fil-Kwartieri Ġenerali tal-Kunsill fi Brussel mill-partijiet kontraenti għall-Konvenzjoni. Wara dan, ikun miftuħ għal adeżjoni. 3. Dan il-Protokoll, inklużi l-Annessi I u II, għandu jibda jseħħ tlett xhur wara 40 partijiet kontraenti ikunu iffirmaw dan il-Protokoll mingħajr riservi ta' ratifika jew iddepożitaw l-istrument ta' ratifika jew adeżjoni tagħhom. 4. Wara li 40 partijiet kontraenti ikunu esprimew il-kunsens tagħhom biex ikunu marbuta b'dan il-Protokoll skond paragrafu 1, parti kontraenti għall-Konvenzjoni għandha taċċetta l-emendi għall-Konvenzjoni biss billi ssir parti għal dan il-Protokoll. Għal din il-parti kontraenti, dan il-Protokoll għandu jibda jseħħ tlett xhur wara li hi tiffirma dan il-Protokoll mingħajr riserva ta' ratifika jew tiddepożita strument ta' ratifika jew adeżjoni. Artikolu 4 Kull parti kontraenti għall-Konvenzjoni tista', meta hi tesprimi il-kunsens tagħha biex tkun marbuta b'dan il-Protokoll, taċċetta xi annessi speċifiċi jew kapitoli li jkunu jinsabu fl-Appendiċi III hawnhekk u għandha tinnotifika lis-Segretarju Ġenerali tal-Kunsill b'tali aċċettazzjoni u bil-prattiċi rakkomandati li dwarhom hi tagħmel riservi. Artikolu 5 Wara d-dħul fis-seħħ ta' dan il-Protokoll, is-Segretarju Ġenerali tal-Kunsill m'għandux jaċċetta xi strument ta' ratifika jew adeżjoni għall-Konvenzjoni. Artikolu 6 Rigward relazzjonijiet bejn il-partijiet hawnhekk, dan il-Protokoll bl-annessi tiegħu għandu jissostitwixxi il-Konvenzjoni. Artikolu 7 Is-Segretarju Ġenerali tal-Kunsill għandu jkun id-depożitarju ta' dan il-Protokoll u għandu jattwa il-funzjonijiet kif previst fl-Artikolu 19 li jinsab fl-Appendiċi I ta' dan il-Protokoll. Artikolu 8 Dan il-Protokoll għandu jkun miftuħ għal firma mill-Partijiet Kontraenti għall-Konvenzjoni fil-Kwartieri Ġenerali tal-Kunsill fi Brussel mis-26 ta' Ġunju 1999. Artikolu 9 Skond l-Artikolu 102 tal-Karta tan-Nazzjonijiet Uniti, dan il-Protokoll u l-Appendiċi tiegħu għandhom ikunu reġistrati mas-Segretarjat tan-Nazzjonijiet Uniti wara talba tas-Segretarju Ġenerali tal-Kunsill. Xiehda ta' dan is-sottokritti, waqt li huma hekk awtorizzati, iffirmaw dan il-Protokoll. Magħmul fi Brussel, dan is-sitta u għoxrin jum ta' Ġunju elf disa' mija u disa' u disgħin, fil-lingwa Ingliża u Franċiża, iż-żewġ forom ta' test ugwalment awtentiċi, f'oriġinali uniku li sejjer jiġi depożitat mas-Segretarju Ġenerali tal-Kunsill li sejjer jittrasmetti kopji ċċertifikati lill-entijiet kollha imsemmija fil-paragrafu 1 ta' l-Artikolu 8 li jinsab f'L-Anness I ta' dan il-Protokoll. -------------------------------------------------- Appendiċi I ta' Anness I KONVENZJONI INTERNAZZJONALI FUQ IS-SIMPLIFIKAZZJONI U ARMONIZZAZZJONI TA' PROĊEDURI DOGANALI (kif emendata) PREAMBOLU Il-Partijiet Kontraenti għall-Konvenzjoni preżenti stabbilita taħt l-awspiċi tal-Kunsill tal-Kooperazzjoni Doganali, WAQT li jħabbirku biex jeliminaw diverġenzi bejn il-proċeduri u prattiċi doganali tal-Partijiet Kontraenti li jistgħu itellfu l-kummerċ internazzjonali u skambji internazzjonali oħrajn, XEWQANA biex jikkontibwixxu effettivament għall-Iżvilupp ta' tali kummerċ u skambji billi jissimplifikaw u jarmonizzaw proċeduri u prattiċI doganali u billi jinkoraggixxu kooperazioni internazzjonali, JINNOTAW li l-benefiċċji sinjifikanti ta' faċilita tal-kummerċ internazzjonali tista' tkun miksuba mingħajr ma jikkompromettu Standards xierqa ta' kontroll doganali, WAQT li jirrikonoxxu li tali simplifikazzjoni u armonizzazzjoni tista' tkun miksuba billi jkunu applikati, b'mod partikolari, il-prinċipji li ġejjin: - l-implimentazzjoni ta' programmi intiżi biex jkunu modernizzati kontinwament il-proċeduri u l-prattiċi doganali u b'hekk jittejjbu l-effiċjenza u l-effetivita, - l-applikazzjoni ta' proċeduri u prattiċi doganali b'mod prevedibbli, konsisteni u trasparenti, - il-provvista lill-partijiet interessati ta' l-informazzjoni neċessarji kollha dwar liġijiet doganali, regolamenti, linji ta' gwida amministrattivi, proċeduri u prattiċi, - l-adozzjoni ta' metodi ta' teknika moderni bħal risk management u kontrolli bażati fuq il-verifika, u l-użu l-aktar prattikabbli tat-tekonoloġija ta' l-informatika, - kooperazzjoni fejn xieraq ma' awtoritajiet nazzjonali oħrajn, amministrazzjonijiet doganali u komunitajiet ta' kummerċ oħra, - l-implimentazzjoni ta' Standards internazzjonali relevanti, - il-provvista lill-partijiet affettwati ta' proċessi ta' reviżjoni amministrattivi u ġudizzjarja li jkunu faċilment aċċessibbli, KONVINTI li strument internazzjonali li jinkorpora l-għanijiet u l-prinċipji imsemmija hawn fuq li l-Partijiet Kontraenti jintrabtu li japplikaw għandu jwassal għal livell għola ta' simplifikazzjoni u armonizzazzjoni tal-proċeduri u prattiċi doganali li hu għan essenzali tal-Kunsill tal-Kooperazzjoni Doganali, u hekk għandu jagħti kontribut maġġuri għal faċilitata' kummerċ internazzjonali, FTIEHMU KIF ĠEJ: KAPITOLU I Definizzjonijiet Artikolu 1 Għall-għanijiet ta' din il-Konvenzjoni: (a) "Standard" tfisser disposizzjoni li l-implimentazzjoni tagħha hi rikonoxxuta bħala neċessarja għal kisba ta' armonizzazzjoni u simplifikazzjoni tal-proċeduri u prattiċi doganali; (b) "Standard transitorju" tfisser Standard fl-Anness Ġenerali li għalih perjodu itwal għal implimentazzjoni huwa permess; (ċ) "prattika rakkomandata" tfisser disposizzjoni f'L-Anness speċifiku li hu rikonoxxut u prattiċi, li għaihom l-applikazzjoni l-aktar wiesa possibbli hi konsidrata mixtieqa; (d) "leġislazzjoni nazzjonali" tfisser liġijiet, regolamenti u miżuri oħra imposti minn awtoritaċ kompetenti ta' Parti Kontraenti u applikabbli fit-territorju tal-Parti Kontraenti konċernat kollu, jew trattati viġenti li bihom il-Parti hi marbuta; (e) "Anness Ġenerali" tfisser il-ġabra ta' disposizzjonijiet applikabbli għall-proċeduri u prattiċi doganali kollha imsemmija f'din il-Konvenzjoni; (f) "Anness speċifiku" tfisser ġabra ta' disposizzjonijiet applikabbli għal waħda jew aktar proċeduri u prattiċi doganali imsemmija f'din il-Konvenzjoni; (g) "Linji ta' Gwida" tfisser ġabra ta' spjegazzjonijiet tad-disposizzjonijiet ta' l-Anness Ġenerali, annessi speċifiċi u kapitoli li hemm li jindikaw xi ftit mill-passi possibbli li jistgħu jittieħdu waqt li jiġu applikati l-iStandards, Standards transitorji u prattiċi rakkomandati, u b'mod partikolari li jiddeskrievu l-aħhar prattiċi u jirrakomandaw eżempji ta' faċilitajiet akbar; (h) "Kumitat Tekniku Permanenti" tfisser il-Kumitat Tekniku Permanenti tal-Kunsill; (ij) "Kunsill" tfisser l-organizzazzjoni mwaqqfa mill-Konvenzjoni biex tistabbilixxi Kunsill tal-Kooperazzjoni Doganali, magħmul fi Brussel fil-15 ta' Diċembru 1950; (k) "għaqda doganali jew ekonomika" tfisser għaqda kostitwita minn, u komposta minn Stati li għandha kompetenza li tadotta ir-regolamenti tagħha stess li jorbtu dawk l-iStati dwar affarijiet regolati minn din il-Konvenzjoni, u li għandha kompetenza li tiddeċiedi, skond il-proċeduri interni tagħha, li tiffirma, tirratifika jew taċċedi għal din il-Konvenzjoni. KAPITOLU II SKOP U STRUTTURA Skop tal-Konvenzjoni Artikolu 2 Kull Parti Kontraenti tintrabat li tippromwovi is-simplifikazzjoni u l-armonizzazzjoni tal-proċeduri doganali u, għal dik il-fini, biex tikkonforma, skond id-disposizzjonijiet ta' din il-Konvenzjoni, għall-iStandards, Standards transitorji u prattiċi rakkomandati fl-Annessi ta' din il-Konvenzjoni. Madankollu, xejn m'għandu jżomm Parti Kontraenti milli tagħti faċilitajiet akbar minn dawk previsti, u kull Parti Kontraenti hi rakkomandata li tagħti dawn il-faċilitajiet akbar bl-aktar mod estensiv possibbli. Artikolu 3 Id-disposizzjonijiet ta' din il-Konvenzjoni m'għandiex tipprekludi l-applikazzjoni ta' leġislazzjoni nazzjonali fejn għandhom x'jaqsmu jew projbizzjonijiet jew restrizzjonijiet fuq merkanzija bla ħsara għal kontroll doganali. Struttura tal-Konvenzjoni Artikolu 4 1. Il-Konvenzjoni tikkonsisti f'parti prinċipali, l-Anness Ġenerali u annessi speċifiċi. 2. L-Anness Ġenerali u kull anness speċifiku għal din il-Konvenzjoni jikkonsistu, fil-prinċipju, f'Kapitli li jissottodividu anness u jikkonsistu f': (a) definizzjonijiet; u (b) Standards, li ftit minnhom fl-Anness Ġenerali huma Standards transitorji. 3. Kull anness speċifiku fih wkoll prattiċi rakkomandati. 4. Kull l-Anness huwa akkumpanjat minn Linji ta' Gwida, li t-test tagħhom ma jorbotx lill-Partijiet Kontraenti. Artikolu 5 Għall-għanijiet ta' din il-Konvenzjoni, xi anness(i) jew kapitolu (i) inklużi li magħhom Parti Kontraenti hi marbuta għandu jiftiehem li dawn huma parti integrali mill-Konvenzjoni, u b'relazzjoni ma' dik il-Parti Kontraenti xi referenza għall-Konvenzjoni għandha tfisser li tinkludi referenza għal tali anness(i) jew kapitolu (i). KAPITOLU III AMMINISTRAZZJONI TAL-KONVENZJONI KUMITAT TA' ĠESTJONI Artikolu 6 1. Għandu jkun stabbilit Kumitat ta' Ġestjoni biex jikkonsidra l-implimentazzjoni ta' din il-Konvenzjoni, xi miżuri biex tkun assigurata uniformita fl-interpretazzjoni u l-applikazzjoni relatata u xi emendi proposti hemm hekk. 2. Il-Partijiet Kontraenti għandhom ikunu membri tal-Kumitat ta' Ġestjoni. 3. L-amministrazzjoni kompetenti ta' xi entita kwalifikata li ssir Parti Kontraenti għal din il-Konvenzjoni skond id-disposizzjonijiet ta' l-Artikolu 8 jew ta' xi Membru ta' l-Organizzazzjoni Dinjija dwar il-Kummerċ għandha tkun intitolata li tattendi il-laqgħat tal-Kumitat ta' Ġestjoni bħala osservatur. L-istatus u d-drittijiet ta' dawn l-osservaturi għandhom ikunu determinati minn Deċiżjoni tal-Kunsill. Id-drittijiet imsemmija qabel ma jistgħux ikunu eżerċitat qabel id-dħul fis-seħħ tad-Deċiżjoni. 4. Il-Kumitat ta' Ġestjoni jista' jinvita ir-rappreżentanti ta' organizzazzjonijiet governattivi u non-governattivi internazzjonali biex jattendu il-laqgħat tal-Kumitat ta' Ġestjoni bħala osservaturi. 5. Il-Kumitat ta' Ġestjoni: (a) għandu jirrakomanda lill-Partijiet Kontraenti: (i) emendi fil-parti prinċipali ta' din il-Konvenzjoni, (ii) emendi għall-Anness Ġenerali, l-annessi speċifiċI u kapitli relatati u d-dħul ta' kapitli ġodda fl-Anness Ġenerali, u (iii) l-inkorporazzjoni ta' annessi speċifiċi ġodda u kapitli ġodda fl-annessi speċifi; (b) jistgħu jiddeċiedu li jemendaw prattiċi rakkomandati jew li jinkorporaw prattiċi rakkomandati ġodda fl-annessi speċifiċi jew kapitli relatati skond l-Artikolu 16; (ċ) għandu jikkonsidra implimentazzjoni tad-disposizzjonijiet ta' din il-Konvenzjoni skond l-Artikolu 13(4); (d) għandu jagħmel reviżjoni u jaġġorna il-Linji ta' Gwida; (e) għandu jikkonsidra xi kwistjonijiet oħra ta' relevanza għal din il-Konvenzjoni li jistgħu ikunu imressqa lilha; (f) għandu jinforma lill-Kumitat Tekniku Permanenti u l-Kunsill bid-Deċiżjonijiet tiegħu. 6. L-amministrazzjonijiet kompetenti tal-Partijiet Kontraenti għandhom jikkomunikaw lis-Segretarju Ġenerali tal-Kunsill proposti taħt paragrafu 5(a), (b), (ċ) or (d) ta' dan l-Artikolu u r-raġunijiet għall-istess għan, flimkien m' xi talbiet għall-inklużjoni ta' materji fuq l-aġenda tal-laqgħat tal-Kumitat ta' Ġestjoni. Is-Segretarju Ġenerali tal-Kunsill għandu jġib proposti għall-attenzjoni ta' l-amministrazzjonijiet kompetenti tal-Partijiet Kontraenti u ta' l-osservaturi imsemmija f'paragrafi 2, 3 u 4 ta' dan l-Artikolu. 7. Il-Kumitat ta' Ġestjoni għandu jiltaqa' għall-anqas darba f'sena. Għandha kull sena teleġġi President u Viċi-President. Is-Segretarju Ġenerali tal-Kunsill għandu jiċċirkola l-istedina u l-aġenda abbozz lill-amminstrazzjonijiet kompetenti tal-Partijiet Kontraenti u lill-osservaturi imsemmija f'paragrafi 2, 3 u 4 ta' dan l-Artikolu għall-anqas sitt ġimgħat qabel jiltaqa' il-Kumitat ta' Ġestjoni. 8. Meta Deċiżjoni ma tistax tittieħed b'konsensus, materji quddiem il-Kumitat ta' Ġestjoni għandhom ikunu deċiżi permezz ta' votazzjoni tal-Partijiet Kontraenti preżenti. Proposti taħt paragrafu 5(a), (b) or (ċ) ta' dan l-Artikolu għandhom ikunu approvati minn maġġoranza ta' żewġ terzi tal-voti mitfuha. Il-materji l-oħra kollha għandhom ikunu deċiżi mill-Kumitat ta' Ġestjoni permezz ta' maġġoranza tal-voti mitfuha. 9. Fejn l-Artikolu 8(5) ta' din il-Konvenzjoni tapplika, l-għaqdiet doganali jew ekonomiċi li huma Partijiet Kontraenti għandhom, f'każ ta' votazzjoni, biss numru ta' voti ugwali għat-total ta' voti allokati lill-Membri tagħhom li huma Partijiet Kontraenti. 10. Qabel l-għeluq tal-laqgħa, il-Kumitat ta' Ġestjoni għandu jadotta rapport. Dan ir-rapport għandu jkun trasmess lill-Kunsill u lill-Partijiet Kontraenti u l-osservaturi imsemmija fil-paragrafu 2, 3 u 4. 11. Fl-assenza ta' disposizzjonijiet relevanti f'dan l-Artikolu, ir-Regoli ta' Proċedura tal-Kunsill għandhom japplikaw, kemm-il darba il-Kumitat ta' Ġestjoni ma jiddeċidix mod ieħor. Artikolu 7 Għal l-għan ta' votazzjoni fil-Kumitat ta' Ġestjoni, għandu jkun hemm votazzjoni separata fuq kull anness speċifiku u kull kapitlu ta' anness speċifiku. (a) Kull Parti Kontraenti għandha tkun intitolata li tivvota fuq materji relatati ma' l-interpretazzjoni, applikazzjoni jew emenda tal-parti prinċipali u l-Anness Ġenerali tal-Konvenzjoni. (b) Fejn għandhom x'jaqsmu materji li jikkonċernaw anness speċifiku jew kapitolu ta' anness speċifiku li hu diġa viġenti, dawk il-Partijiet Kontraenti biss li jkunu aċċettaw dak l-anness speċifiku jew kapitolu relatat għandhom ikollhom id-dritt li jivvotaw. (ċ) Kull Parti Kontraenti għandha tkun intitolata li tivvota fuq abbozzi ta' annessi speċifiċi ġodda jew kapitoli ġodda ta' annessi speċifiċi. KAPITOLU IV PARTI KONTRAENTI Ratifika tal-Konvenzjoni Artikolu 8 1. Kull Membru tal-Kunsill u kull Membru tan-Nazzjonijiet Uniti jew l-aġenziji speċjalizzati tagħha jistgħu isiru Parti Kontraenti għal din il-Konvenzjoni: (a) billi jiffirmaha mingħajr riservi ta' ratifika; (b) billi jiddepożita strument ta' ratifika wara li jiffirmaha bla ħsara għal ratifika; jew (ċ) billi jaċċedi għaliha. 2. Din il-Konvenzjoni għandha tkun miftuħa sat-30 ta' Ġunju 1974 għal firem fil-Kwartieri Ġenerali tal-Kunsill fi Brussel mill-Membri imsemmija fil-paragrafu 1 ta' dan l-Artikolu. Minn hawn il-quddiem, għandha tiftaħ għall-adeżjoni minn tali Membri. 3. Kull Parti Kontraenti għandha, fil-ħin ta' l-iffirmar, waqt li tirratifika jew taċċedi għal din il-Konvenzjoni, tispeċifika liema, jekk hemm, annessi speċifiċi jew kapitoli relatati hi taċċetta. Hi tista' sussegwentement tinnotifika id-despożitarju li hi taċċetta wieħed jew aktar annessi speċifiċi jew kapitoli relatati. 4. Partijiet Kontraenti li jaċċetaw xi annessi speċifiċ ġodda jew xi kapitoli ġodda ta' anness speċifiku għandhom jinnotifikaw id-depożitarju skond paragrafu 3 ta' dan l-Artikolu. 5. (a) Kull għaqda doganali jew ekonomika tista' ssir, skond parafrafu 1, 2 u 3 ta' dan l-Artikolu, Parti Kontraenti għal din il-Konvenzjoni. Tali għaqda doganali jew ekonomika għandha tinforma id-depożitarju bil-kompetenza tagħha rigward il-materji regolati minn din il-Konvenzjoni. Tali għaqda doganali jew ekonomika għandha wkoll tinforma id-depożitarju b'xi modifikazzjoni sostanzjali rigward sa' fejn tasal il-kompetenza tagħha. (b) Għaqda doganali jew ekonomika li hi Parti Kontraenti għal din il-Konvenzjoni għandha, għall-materji fil-kompetenza tagħha, teżerċita f'isimha id-drittijiet, u tissodisfa ir-responsabbiltajiet, li l-Konvenzjoni titfa fuq il-membri ta' għaqda bħal din li huma Partijiet Kontraenti għal din il-Konvenzjoni. F'każ bħal dan, il-membri ta' din l-għaqda m'għandhomx ikun intitolati li jeżerċitaw individwalment dawn id-drittijiet, inkluż id-dritt għal vot. Artikolu 9 1. Kull Parti Kontraenti li tirratifika din il-Konvenzjoni jew taċċedi tkun marbuta b'xi emendi għal din il-Konvenzjoni, inkluż l-Anness Ġenerali, li daħlu fis-seħħ fid-data tad-depożitar ta' l-istrument ta' ratifika jew adeżjoni tagħha. 2. Kull Parti Kontraenti li taċċetta anness speċifiku jew kapitolu relatat għandha tkun marbuta b'xi emendi għall-iStandards li jinsabu f'dak l-anness speċifiku jew kapitolu li daħlu fis-seħħ fid-data li fiha hi tinnotifika bl-aċċettazzjoni tagħha lid-depożitarju. Kull Parti Kontraenti li taċċetta anness speċifiku jew kapitolu relatat tkun marbuta b'xi emendi għall-prattiċi rakkomandati relatati, li daħlu fis-seħħ fid-data li fiha hi tinnotifika bl-aċċettazzjoni tagħha lid-depożitarju, kemm-il darba ma ddaħħalx riservi kontra waħda jew aktar minn dawk il-prattiċi rakkomandait skond l-Artikolu 12 tal-Konvenzjoni. Applikazzjoni tal-Konvenzjoni Artikolu 10 1. Kull Parti Kontraenti tista' fil-ħin ta' l-iffirmar ta' din il-Konvenzjoni mingħajr riserva ta' ratifika jew meta tiddepożita l-istrument ta' ratifika jew adeżjoni, jew f'kull ħin minn hemm il-quddiem, tiddikjara permezz ta' notifikazzjoni mogħtija lid-depożitarju li din il-Konvenzjoni għandha tkun estiża lit-territorji, kollha jew parti, li għalihom hi responsabbli tar-relazzjonijiet internazzjonali. Din in-notifikazzjoni għandha tiġi fis-seħħ tlett xhur wara d-data li tkun hekk riċevuta mid-depożitarju. Madankollu, din il-Konvenzjoni m'għandiex tapplika għat-territorji imsemmija fin-notifikazzjoni qabel din il-Konvenzjoni tkun bdiet is-seħħ għall-Parti Kontraenti konċernata. 2. Kull Parti Kontraenti li tkun għamlet notifika taħt paragrafu 1 ta' dan l-Artikolu li testendi din il-Konvenzjoni għal xi territorju li għalih tkun responsabbli għar-relazzjonijiet internazzjonali tista' tinnotifika id-depożitarju, taħt il-proċedura ta' l-Artikolu 19 ta' din il-Konvenzjoni, li it-territorju in kwistjoni mhux ser jibqa' japplika din il-Konvenzjoni. Artikolu 11 Għall-applikazzjoni ta' din il-Konvenzjoni, għaqda doganali jew ekonomika li hi Parti Kontraenti għandha tinnotifika lis-Segretarju Ġenerali tal-Kunsill it-territorji li jifformaw l-għaqda doganali jew ekonomika, u dawn it-territorji għandhom jittieħdu bħala territorju uniku. Aċċettazzjoni tad-disposizzjonijiet u riservi Artikolu 12 1. Il-Partijiet Kontraenti kollha huma hawnhekk marbuta bl-Anness Ġenerali. 2. Parti Kontraenti jista' jaċċetta waħda jew aktar mill-annessi speċifiċi jew wieħed jew aktar mill-kapitoli li hemm. Parti Kontraenti li taċċetta anness speċifiku jew kapitolu(i) li hemm għandha tkun marbuta bl-iStandards kollha relatati. Parti Kontraenti li taċċetta anness speċifiku jew kapitolu(I) li hemm għandha tkun marbuta bil-prattiċi rakkomandati kollha relatati kemm-il darba, fil-ħin ta' l-aċċettazzjoni jew f'kull ħin minn hemm il-quddiem, hi tinnotifika id-depożitarju bil-prattika/prattiċi rakkomandata/i li għalihom tkun għamlet riservi, u tiddikjara id-differenzi eżistenti bejn id-disposizzjonijiet tal-leġislazzjoni nazzjonali tagħha u dawk tal-prattika/prattiċi rakkomandata/i konċernata/i. Kull Parti Kontraenti li għamlet riservi tista' tirtirhom, sħaħ jew parti, f'kull ħin permezz ta' notifikazzjoni lid-depożitarju fejn tispeċika id-data li fiha tali irtirar jibda jseħħ. 3. Kull Parti Kontraenti marbuta b'anness speċifiku jew kapitolu(i) li hemm għandha teżamina il-possibilta li tirtira xi riservi għall-prattiċi rakkomandat imhaħħlin taħt paragrafu 2 u tinnotifika lis-Segretarju Ġenerali tal-Kunsill bir-riżultati ta' dik ir-reviżjoni fl-aħħar ta' kull perjodu ta' tlett snin li jibda mid-data tad-dħul fis-seħħ ta' din il-Konvenzjoni għal dik il-Parti Kontraenti, fejn tispeċifika id-disposizzjonijiet tal-legislazzjoni nazzjonali tagħha li, fl-opinjoni tagħha, huma kontrarji għall-irtirar tar-riservi. Implimentazzjoni tal-proviżjonijiet Artikolu 13 1. Kull Parti Kontraenti għandha timplimenta l-iStandards fl-Anness Ġenerali u fl-anness(i) speċiku/speċifiċi jew kapitolu(i) li hemm li hi aċċetat fi żmien 36 xahar wara li tali anness(i) jew kapitolu(i) ġew fis-seħħ għal dik il-Parti Kontraenti. 2. Kull Parti Kontraenti għandha timplimenta l-iStandards transitorji fl-Anness Ġenerali fi żmien 60 xahar mid-data li l-Anness Ġenerali ikun ġie fis-seħħ għal dik il-Parti Kontraenti. 3. Kull Parti Kontraenti għandha timplimenta il-prattiċi rakkomandati fl-anness(i) speċifici jew kapitolu(i) li hemm li hi aċċetat fi żmien 36 xahar wara li tali anness(i) speċifiċi jew kapitolu(i) ġew fis-seħħ għal dik il-Parti Kontraenti, kemm-il darba saru riservi għal waħda jew aktar ta' dawk il-prattiċi rakkomandati. 4. (a) Fejn il-perjodi previsti fil-paragrafu 1 jew 2 ta' dan l-Artikolu jkunu, fil-prattika, insuffiċjenti għal xi Parti Kontraenti biex timplimenta id-disposizzjonijiet ta' l-Anness Ġenerali, dik il-Parti Kontraenti tista' tagħmel talba lill-Kumitat ta' Ġestjoni, qabel l-aħħar tal-perjodu imsemmi fil-paragrafu 1 jew 2 ta' dan l-Artikolu, biex tkun provduta estensjoni ta' dak il-perjodu. (b) F'ċirkostanzi eċċezzjonali, il-Kumitat ta' Ġestjoni jista' jiddeċiedi li jagħti estensjoni bħal din. Kull deċiżjoni mill-Kumitat ta' Ġestjoni li tagħti estensjoni bħal din għandha tiddikjara Iċ-cirkostanzi eċċezzjonali fejn tiġġustifika id-deċizjoni u l-estensjoni m'għandha fl-ebda każ tkun aktar minn sena waħda. Fl-għeluq taż-żmien ta' l-estensjoni, il-Parti Kontraenti għandha tinnotifika lid-depożitorju bl-implimentazzjoni tad-disposizzjonijiet li dwarhom l-estensjoni tkun ġiet mogħtija. Ftehim fuq kwistjonijiet Artikolu 14 1. Kull kwistjoni bejn tnejn jew aktar Partijiet Konraenti dwar l-interpretazzjoni jew applikazzjoni ta' din il-Konvenzjoni għandha kemm jista' jkun possibbli tkun miftehma permezz ta' negozjar bejnithom. 2. Kull kwistjoni li ma tkunx miftehma permezz ta' negozjar għandha tkun riferuta mill-Partijiet Konraenti fil-kwistjoni lill-Kumitat ta' Ġestjoni li għandha hekk tikkonsidra il-kwistjoni u tagħmel rakkomandazzjonijiet għal ftehim dwarha. Il-partijiet kontraenti jistgħu jaqblu minn qabel sabiex jaċċettaw ir-rakkomandazzjonijiet tal-kumitat li jimmaniġġa. Emendi fil-Konvenzjoni Artikolu 15 1. It-test ta' xi emenda rakkomandata lill-Partijiet Kontraenti mill-Kumitat ta' Ġestjoni skond l-Artikolu 6(5)(a)(i) u (ii) għandu jkun komunikat mis-Segretarju Ġenerali tal-Kunsill lill-Partijiet Kontraenti kollha u lil dawk il-Membri tal-Kunsill li m'humiex Partijiet Kontraenti. 2. Emendi lill-parti prinċipali tal-Konvenzjoni għandhom jidħlu fis-seħħ għall-Partijiet Konraenti kollha tnax il-xahar wara d-depożitu ta' l-istrumenti ta' aċċettazzjoni minn dawk il-Partijiet Kontraenti preżenti għall-laqgħa tal-Kumitat ta' Ġestjoni li fiha kienu rakkomandati l-emendi, kemm-il darba li ma ssirx oġġezzjoni minn xi Parti Kontraenti fi perjodu ta' 12 il-xahar mid-data tal-komunikazzjoni ta' emendi bħal dawn. 3. Kull emenda rakkomandata lill-Anness Ġenerali jew l-annessi speċifiċi jew kapitoli hemmhekk għandha tkun konsidrata li ġiet aċċetata sitt xhur wara d-data li l-emenda rakkomandata kienet komunikata lill-Partijiet Kontraenti, kemm-il darba: (a) ma kienx hemm oġġezzjoni minn Parti Kontraenti jew, fil-każ ta' anness speċifiku jew kapitolu, minn Parti Kontraenti marbuta b'dak l-anness speċifiku jew kapitolu, jew (b) Partit Kontraenti ma tinfurmax lis-Segretarju Ġenerali tal-Kunsill li, għalkemm bi hsiebha taċċetta l-emenda rakkomandata, il-kondizzjonijiet meħtieġa għal aċċettazzjoni bħal din għad mhumiex diġa mwettqa. 4. Jekk Parti Kontraenti tibgħat lis-Segretarju Ġenerali tal-Kunsill komunikazzjoni kif meħtieġ fil-paragrafu 3(b) ta' dan l-Artikolu, hi tista', sakemm ma nfurmatx lis-Segretarju Ġenerali tal-Kunsill bl-aċċettazzjoni tagħha ta' l-emenda rakkomandata, tissottometti oġġezzjoni għal dik l-emenda fi żmien 18 il-xahar wara l-għeluq tal-perjodu tas-sitt xhur imsemmija fil-paragrafu 3 ta' dan l-Artikolu. 5. Jekk oġġezzjoni għall-emenda rakkomandata tkun notifikata skond it-termini ta' paragrafu 3(a) jew 4 ta' dan l-Artikolu, l-emenda għandha tkun kunsidrata li ma ġietx aċċetata u għandha titqies mingħajr effett (nulla). 6. Jekk xi Parti Kontraenti tkun bagħtet komunikazzjoni skond paragrafu 3(b) ta' dan l-Artikolu, l-emenda għandha titqies li tkun ġiet aċċetata fl-aktar kmieni minn dawn iż-żewġ dati li ġejjin: (a) id-data li fiha il-Partijiet Kontraenti kollha li bagħtu il-komunikazzjoniet relatati ikunu notifikaw lis-Segretarju Ġenerali tal-Kunsill bl-aċċettazzjoni ta' l-emenda rakkomandata, iżda, jekk l-aċċettazzjonijiet kollha kienu notifikati qabel l-għeluq tal-perjodu ta' sitt xhur imsemmija fil-paragrafu 2 ta' dan l-Artikolu, li d-data għandha tittieħed li hi d-data ta' l-għeluq tal-perjodu tas-sitt xhur imsemmi; (b) id-data ta' l-għeluq tal-perjodu ta' 18 il-xahar imsemmija fil-paragrafu 4 ta' dan l-Artikolu. 7. Kull emenda għall-Anness Ġenerali jew l-annessi speċifiċi meħsuba li jkunu aċċettati għandhom jidħlu fis-seħħ jew sitt xhur wara d-data li fiha l-emenda tkun maħsuba li tkun aċċetta jew, jekk perjodu differenti hu speċifikat fl-emenda rakkomandata, fl-għeluq ta' dak il-perjodu wara d-data li fiha l-emenda kienet maħsuba biex tkun aċċetata. 8. Is-Segretarju Ġenerali tal-Kunsill għandu, kemm jista' jkun malajr possibbli, jinnotifika il-Partijiet Kontraenti għal din il-Konvenzjoni b'xi oġġezzjoni għall-emenda rakkomandata magħmula skond paragrafu 3(a), u b'xi komunikazzjoni riċevuta skond paragrafu 3(b), ta' dan l-Artikolu. Is-Segretarju Ġenerali tal-Kunsill għandu sussegwentement jinforma il-Partijiet Kontraenti jekk il-Parti jew Partijiet Kontraenti li bagħtu komunikazzjoni bħal din jagħmlu oġġezzjoni għall-emenda rakkomandata jew jaċċetawha. Artikolu 16 1. Minkejja l-proċedura ta' l-emenda stabbilita fl-Artikolu 15 ta' din il-Konvenzjoni, il-Kumitat ta' Ġestjoni skond l-Artikolu 6 jista' jiddeċiedi li jemenda xi prattika rakkomandata jew li jinkorpora prattiċi rakkomandati ġodda għal xi anness speċifiku jew kapitolu tiegħu. Kull Parti Kontraenti għandha tkun mistiedna mis-Segretarju Ġenerali tal-Kunsill biex tipparteċipa fid-deliberazzjonijiet tal-Kumitat ta' Ġestjoni. It-test ta' kull emenda bħal din jew prattika rakkomandata ġdida hekk deċIża għandha tkun komunikata mis-Segretarju Ġenerali tal-Kunsill lill-Partijiet Kontraenti u lil dawk il-Membri tal-Kunsill li m'humiex Partijiet Kontraenti għal din il-Konvenzjoni. 2. Kull emenda jew inkorporazzjoni ta' prattiċi rakkomandati ġodda deċiżi taħt paragrafu 1 ta' dan l-Artikolu għandhom jidħlu fis-seħħ sitt xhur wara il-komunikazzjoni tagħhom mis-Segretarju Ġenerali tal-Kunsill. Kull Parti Kontraenti marbuta minn anness speċifiku jew kapitolu tiegħu li jifforma is-suġġett ta' emendi bħal dawn jew inkorporazzjoni ta' prattiċi rakkomandati ġodda għandha tkun ikkonsidrata li aċċettat dawk l-emendi jew prattiċi rakkomandati ġodda kemm-il darba hi tagħmel riserva taħt il-proċedura ta' l-Artikolu 12 ta' din il-Konvenzjoni. Dewmien ta' adeżjoni Artikolu 17 1. Il-Konvenzjoni hi ta' dewmien mingħajr limitu iżda kull Parti Kontraenti tista' tiddenunzjha f'kull ħin wara d-data tad-dħul fis-sehh tagħha skond l-Artikolu 18 miġuba fih. 2. Id-denunzja għandha tkun notifikata permezz ta' strument bil-kitba, depożitat mad-depożitarju. 3. Id-denunzja għandha tibda sseħħ sitt xhur wara li jkun riċevut l-istrument ta' denunzja mid-depożitarju. 4. Id-disposizzjonijiet ta' paragrafi 2 u 3 ta' dan l-Artikolu għandhom ukoll japplikaw fejn għandhom x'jaqsmu l-annessi speċifiċi jew l-kapitoli miġjuba fih, li għalih xi Parti Kontraenti tista' tirtira l-aċċettazzjoni tagħha f'kull ħin wara d-data tad-dħul fis-seħħ. 5. Kull Parti Kontraenti li tirtira l-aċċettazzjoni tagħha ta' l-Anness Ġenerali għandha tkun konsidrata li ddenunzjat il-Konvenzjoni. F'dan il-każ, id-disposizzjonijiet ta' paragrafi 2 u 3 japplikaw ukoll. KAPITOLU V DISPOSIZZJONIJIET FINALI Dħul fis-seħħ tal-Konvenzjoni Artikolu 18 1. Din il-Konvenzjoni għandha tidħol fis-seħħ tlett xhur wara li ħamsa mill-entitajiet imsemmija f'paragrafi 1 u 5 ta' l-Artikolu 8 tiegħu ikunu ffirmaw il-Konvenzjoni mingħajr riserva ta' ratifika jew ikunu ddepożitaw l-istrumenti ta' ratifika tagħhom jew adeżjoni. 2. Din il-Konvenzjoni għandha tidħol fis-seħħ għal kull Parti Kontraenti tlett xhur wara li hi tkun saret Parti Kontraenti skond id-disposizzjonijiet ta' l-Artikolu 8. 3. Kull anness speċifiku jew kapitolu miġjuba f'din il-Konvenzjoni għandhom jiġu fis-seħħ tlett xhur wara li ħames Partijiet Kontraenti jkunu aċċettaw dak l-anness speċifiku jew dak il-kapitolu. 4. Wara li xi anness speċifiku jew kapitolu ikun daħal fis-seħħ skond paragrafu 3 ta' dan l-Artikolu, dak l-anness speċifiku jew kapitolu tiegħu għandu jidħol fis-seħħ għal kull Parti Kontraenti tlett xhur wara li hi tkun notifikat l-aċċettazzjoni tagħha. L'ebda anness speċifiku jew kapitolu tiegħu m'għandu, madankollu, jidħol fis-seħħ għal xi Parti Kontraenti qabel din il-Konvenzjoni tkun daħlet fis-seħħ għal dik il-Parti Kontraenti. Depożitarju tal-Konvenzjoni Artikolu 19 1. Din il-Konvenzjoni, il-firem kollha b'riserva ta' ratifika jew le u l-istrumenti ta' ratifika jew adeżjoni kollha għandhom jiġu depożitati mas-Segretarju Ġenerali tal-Kunsill. 2. Id-depożitarju għandu: (a) jirċievi u jżomm fil-kustodja tiegħu it-test oriġinali ta' din il-Konvenzjoni; (b) jipprepara kopji ċċertifikati tat-test oriġinali ta' din il-Konvenzjoni u jittrasmettihom lill-Partijiet Kontraenti u lil dawk il-Membri tal-Kunsill li m'humiex Partijiet Kontraenti u lis-Segretarju Ġenerali tan-Nazzjonijiet Uniti; (ċ) jirċievi xi firma b'riserva ta' ratifika jew le, ratifika jew adeżjoni għal din il-Konvenzjoni u jirċievi u jżomm kustodja ta' xi strumenti, notifiki u komunikazzjonijiet relatati magħha; (d) jeżamina jekk il-firma jew xi strument, notifika jew komunikazzjoni relatata mal-Konvenzjoni hix fil-forma korretta u xierqa u, jekk hemm bżonn, iġib il-materja għall-attenzjoni tal-Parti Kontraenti in kwistjoni; (e) jinnotifika lill-Partijiet Kontraenti, dawk il-Membri tal-Kunsill li m'humiex Partijiet Kontraenti, u lis-Segretarju Ġenerali tan-Nazzjonijiet Uniti bil: - firem, ratifiki, adeżjonijiet u aċċettazzjonijiet ta' annessi u kapitoli taħt l-Artikolu 8 ta' din il-Konvenzjoni, - kapitoli ġodda ta' l-Anness Ġenerali u annessi speċifiċi ġodda jew kapitoli miġjuba fih li l-Kumitat ta' Ġestjoni jiddeċiedi li jirrakomanda li jinkorpora f'din il-Konvenzjoni, - id-data tal-bidu fis-seħħ ta' din il-Konvenzjoni, ta' l-Anness Ġenerali u ta' kull anness speċifiku jew kapitolu tiegħu skond l-Artikolu 18 ta' din il-Konvenzjoni, - notifikazzjonijiet irċevuti skond l-Artikoli 8, 10, 11, 12 u 13 ta' din il-Konvenzjoni, - irtirar ta' aċċettazzjonijiet ta' annessi/kapitoli minn Partijiet Kontraenti, - denunzji skond l-Artikolu 17 ta' din il-Konvenzjoni, u - kull emenda aċċetata skond l-Artikolu 15 ta' din il-Konvenzjoni u d-data tad-dħul fis-seħħ. 3. F'każ ta' xi differenza li tidher bejn Parti Kontraenti u d-depożitarju fejn għandha x'taqsam il-prestazzjoni tal-funzjonijiet ta' dan ta' l-aħħar, id-depożitarju jew dik il-Parti Kontraenti għandha tressaq il-kwistjoni għall-attenzjoni tal-Partijiet Kontraenti l-oħra u lil dawk li ffirmawha jew, skond il-każ, il-Kumitat ta' Ġestjoni jew il-Kunsill. Registrazzjoni u test awtentiku Artikolu 20 Skond l-Artikolu 102 tal-Karta tan-Nazzjonijiet Uniti, din il-Konvenzjoni għandha tkun reġistrata mas-Segretarju tan-Nazzjonijiet Uniti wara talba tas-Segretarju Ġenerali tal-Kunsill. Xiehda ta' dan dawk iffirmati hawn taħt, waqt li huma hekk awtorizzati, iffirmaw din il-Konvenzjoni. Magħmul f'Kyoto, dan it-tmintax il-jum ta' Mejju elf disa' mija u tlieta u sebgħin fil-lingwa Ingliża u dik Franċiża, iż-żewġ verżjonijiet tat-test ugwalment awtentiċi, f'oriġinal uniku li għandu jkun depożitat mas-Segretarju Ġenerali tal-Kunsill li għandu jittrasmetti kopji ċċertifikati lill-entitajiet kollha imsemmija fil-paragrafu 1 ta' l-Artikolu 8 ta' din il-Konvenzjoni. -------------------------------------------------- Appendiċi II ta' lAnness I ANNESS ĠENERALI TABELLA TAL-KONTENUT pitolu 1: Prinċipji ġenerali Il-Kapitolu 2: Definizzjonijiet Il-Kapitolu 3: Żdoganar u formalitajiet oħra tad-dwana Il-Kapitolu 4: Dazji u taxxi A. Stima ġbir u ħlas ta' dazji u taxxi B. Ħlas pospost ta' dazji u taxxi C. Rifużjoni ta' Dazji u taxi Il-Kapitolu 5: Garanzija Il-Kapitolu 6: Kontroll doganali Il-Kapitolu 7: Applikazzjoni ta' l-Informatika Il-Kapitolu 8: Relazzjoni bejn d-dazju u terzi persuni Il-Kapitolu 9: Informazzjoni, deciżjonijiet u direttivi minn l-awtoritajiet tad-dwana A. Informazzjoni ta' applikazzjoni ġenerali B. Informazzjoni ta' natura speċifika C. Deċiżjonijiet u direttivi Il-Kapitolu 10: Appelli f'materji doganali A. Dritt ta' appell B. Forma u raġunijiet ta' appell C. Eżami ta' l-appell KAPITOLU 1 PRINĊIPJI ĠENERALI 1.1. Standard Id-definizzjonijiet, Standards u Standards transitorji f'dan l-Anness għandhom japplikaw għall-proċeduri doganali u prattiċi speċifikati f'dan l-Anness u, fejn applikabbli, għal proċeduri u prattiċi fl-annessi speċifiċi. 1.2. Standard Il-kondizzjonijiet li għandhom ikunu mwettqa u l-formalitajiet doganli li għandhom ikunu mwettqa għal proċeduri u prattiċi f'dan l-Anness u fl-annessi speċifiċi għandhom ikunu speċifikati f'leġislazzjoni nazzjonali u għandhom ikunu sempliċi kemm jista' jkun. 1.3. Standard Id-dwana għandha tistabbilixxi u żżomm relazzjonijiet konsultattivi formali mal-kummerċ biex tiżdied kooperazzjoni u tkun faċilitata parteċipazzjoni biex ikunu stabbiliti l-metodi l-aktar effetti ta' ħidma proporzjonata ma' disposizzjonijiet nazzjonali u ftehim internazzjonali. KAPITOLU 2 DEFINIZZJONIJIET Għall-għanijiet ta' l-annessi ta' din il-Konvenzjoni: E8./M 1. | "Dazji doganali" tfisser id-dazji indikati fit-tariffa doganali li għalihom l-merkanzija tkun suġġetta meta tidhol jew toħroġ mit-territorju doganali; | E13./M 2. | "Deċiżjoni" tfisser att individwali li bih id-dwana tiddeċiedi dwar materja li għandha x'taqsam mal-liġi tad-dwana; | E6./M 3. | "Dwana" tfisser is-servizz Governattiv illi huwa responsabbli għal amministrazzjoni tal-ligi doganali u l-ġbir tad-dazji u t-taxxi u li ukoll ikollu r-responsabbilta' li japplika liġijiet u regolamenti oħra li għandhom x'jaqsmu ma l-importazzjoni, l-esportazzjoni, l-moviment jew il-ħażna tal-merkanzija; | E9./M 4. | "Formalitajiet Doganali" tfisser l-opperazzjonjiet kollha li għandhom isiru mill-persuni inkwestjoni u mid-dwana sabiex jikkonformaw mal-liġi tad-dwana; | E7./M 5. | "Kontroll doganali" tfisser dawk il-miżuri li jittieħdu mid-dwana biex tassigura l-ezekuzzjoni tal-liġi tad-dwana; | E3./M 6. | "Kontroll fuq il-bażi ta' verifika" tfisser miżuri li bihom d-dwana tissodissfa ruħha dwar l-preċiżjoni u l-awtentiċità tad-dikjarazzjonjiet permezz ta' l-eżami tal-kotba reġistri, sistemi ta' negozju u informazzjoni kommerċjali rilevanti li jkollhom il-persuni in kwetsjoni; | E4./M 7. | "Kontroll tad-dikjarazzjoni dwar merkanzija" tfisser l-azzjoni meħuda mid-dwana biex jiġi aċċertat illi d-dikjarazzjoni tal-merkanzija saret sewwa u li d-dokumenti meħtieġa li jsostnuha jissodisfaw l-kondizzjonjijiet preskritti; | E1./M 8. | "L-Appell" ifisser l-att li bih persuna li hi milquta direttament minn deċizzjoni jew minn nuqqas ta' deċiżjoni ta' l-awtoritajiet tad-dwana u li tqis ruħa aggravata b'hekk titlob rimedju minn għand l-awtorità kompetenti; | E10./M 9. | "Liġi tad-Dwana" tfisser id-dispozizzjonijiet ta' liġi miktuba u ta' regolamenti li għandhom x'jaqsmu ma' l-importazzjoni, esportazzjoni muvimetn u ħażna tal-merkanzija u dawk li l-amministrazzjoni u l-eżekuzzjoni tagħhom huma f'dati b'mod speċifiku lid-dwana kif ukoll ir-regolamenti magħmula mid-dwana bis-setgħat legali tagħhom; | E2./M 10. | "Stima ta" dazju u taxxi' tfisser li jiġi stabbilit l-ammont ta' dazji u taxxi li għandhom jitħallsu; | E12./M 11. | "Territorju Doganali" tfisser it-territorju li fih tapplika l-liġi doganali ta' Parti Kontraenti; | E11./M 12. | "Uffiċċju tad-dwana" tfisser l-unità amministrattiva tat-dwana kompetenti għat-twettiq ta' l-informalitajiet doganali u l-postijiet hu żoni oħra approvati minn l-awtoritajiet kompetenti; | E5./M 13. | "Żdoganar" tfisser it-twettieq tal-formalitajiet doganali meħtieġa biex il-merkanzija tidħol għall-użu domestiku, biex tiġi esportata jew biex titqiegħed taħt proċedura doganali; | E14./M 14. | "Dikjarant" tfisser kull persuna li tagħmel dikjarazzjoni dwar merkanzija jew li f'isimha issir din id-dikjarazzjoni; | E15./M 15. | "Skadenza" tfisser d-data meta għandu jsir il-ħlas tad-dazji u taxxi; | E16./M 16. | "Dazji u taxxi" tfisser dazji fuq importazzjoni u taxxi u/jew dazji u taxxi għal esportazzjoni; | E17./M 17. | "Eżami ta' merkanzija" tfisser l-ispezzjoni fiżika tal-merkanzija sabiex jiġi aċċertat illi n-natura l-oriġini, l-kondizzjoni, l-kwantità u l-valur tal-merkanzija huma skond d-dettalji mogħtija fid-dikjarazzjoni tal-merkanzija; | E18./M 18. | "Dazji ta" l-esportazzjoni u taxxi' tfisser dazji doganali u dazji, taxxi jew piżijiet oħra li jinġabru fuq jew inkonnessjoni ma l-esportazzjoni ta' merkanzija, iżda ma jinkludux ħlasijiet li huma limitati bl-ammont għall-kost approssimattiv ta' servizzi; | E19./M 19. | "Dikjarazzjoni ta" merkanzija' tfisser dikjarazzjoni magħmula skond kif preskritt mid-dwana u li bih il-persuna inkwestjoni tindika l-proċedura doganali li għandha tiġi applikata għall-merkanzija u tagħti l-informazzjoni illi d-dwana teħtieġ għal dik l-applikazzjoni; | E20./M 20. | "Dazji ta l-importazzjoni" u taxxi tfisser dazzji doganali u dazzi, taxxi jew piżijiet li għandhom jiġu miġbura fuq jew inkonnesjoni ma l-importazzjoni ta' merkanzija, iżda ma tinkludix piżijiet limitati fl-ammont għall-kost approssimattiv għas-servizzi mogħtija jew miġbura għan-nom ta' xi awtorità nazzjonali oħra; | E21./M 21. | "Assistenza amministrattiva reċiproka" tfisser atti ta' amministrazzjoni doganali għan-nom ta' u jew kollaborazzjoni ma amministrazzjoni doganali oħra biex il-liġi doganali tiġi applikata sewwa u biex issir prevenzjoni, investigazzjoni u rapressjoni ta' reati doganali; | E22./M 22. | "Ommissjoni" tfisser nuqqas ta' azzjoni jew ta' deċiżjoni meħtieġa mid-dwana, jew mill-liġi tad-dwana fiż-żmien raġonevoli fuq materja sottomessa kif suppost; | E23./M 23. | "Persuna" tfisser persuni kemm fiżiċi u kemm ġuridiċi sakemm il-kontest ma jitlobs mod ieħor; | E24./M 24. | "Rilaxx tal-merkanzija" tfisser l-azzjoni tad-Dwana li tippermetti merkanzija li qed tiġi zdoganata illi titqiegħed għad-disposizzjoni tal-persuni in kwestjoni; | E25./M 25. | "Rimbors" tfisser il-ħlas lura fl-intier jew in parti ta' dazji u taxxi imħallsa fuq merkanzija u remissjoni għal kollox jew in parti ta' dazji u taxxi meta l-pagament ma jkunx għadu sar; | E26./M 26. | "Garanzija" tfisser mezz li bih tiġi garantita għas-sodisfazzjon tad-Dwana l-obbligazzjoni li għandha titwettaq. Il-garanzija għandha tiġi deskritta bħala ġenerali meta tassigura li l-obbligazzjonijiet li joħorgu minn diversi operazzjonijiet jiġu sodisfatti; | E27./M 27. | "Terza persuna" tfisser kull persuna li taġixxi għan-nom ta' persuna oħra li tittratta direttament mad-Dwana f'dak li għandu x'jaqsam ma l-importazzjoni, l-esportazzjoni, il-muviment jew il-ħażna tal-merkanzija; | KAPITOLU 3 ŻDOGANAR U FORMALITAJIET DOGANALI OĦRA Uffiċċji doganali kompetenti 3.1. Standard Id-dwana għandha tinnomina l-uffiċċji doganali li fihom merkanzija tista' tkun prodotta jew żdoganata. Biex tkun determinata il-kompetenza u lokalita ta' dawn l-uffiċċji u l-hinijiet ta' ftuħ, il-fatturi li għandhom ikunu konsidrati għandhom jinkludu b'mod partikolari il-bżonnijiet tal-kummerċ. 3.2. Standard Wara talba tal-persuna konċernata u għal raġunijiet meqjusa validi mid-dwana, dawn ta' l-aħħar għandhom, bla ħsara għall-aċċessibilita ta' riżorsi, iwettqu l-funzjonijiet stabbiliti għall-għanijiet ta' proċedura doganali u prattika barra mill-ħinijiet ta' uffiċċju allokati jew il-bogħod minn l-uffiċċji doganali. Xi spejjeż dovuti lejn id-dwana għandhom ikunu limitati għall-prezz approssimattiv tas-servizzi mogħtija. 3.3. Standard Fejn l-uffiċċji doganali huma qegħdin f'linja ta' fruntiera komuni, l-amministrazzjonijiet doganali konċernati għandhom jikkorelataw il-ħinijiet ta' uffiċċju u l-kompetenza ta' dawn l-uffiċċji. 3.4. Standard transitorju F'linji ta' fruntiera komuni, l-amministrazzjonijiet doganali konċernati għandhom, meta possibbli, joperaw kontrolli konġunti. 3.5. Standard transitorji Fejn id-dwana għandha il-ħsieb li tistabbilixxu uffiċċju doganali ġdid jew li tikkonverti wieħed eżistenti f'linja ta' fruntiera komuni, għandha, fejn possibbli, tikooperaw mad-dwana ġirien biex ikun stabbilit prattikament uffiċċju doganali uniku biex ikunu faċilitati kontrolli konġunti. Dikjarant (a) Il-persunal intitolat biex jagħmilha ta' dikjarant 3.6. Standard Il-leġislazzjoni nazzjonali għandha tispeċifika l-kondizzjonijiet li taħthom persuna hija ntitolata biex tagħmilha ta' dikjarant. 3.7. Standard Kull persuna li għandha d-dritt li tiddisponi mill-merkanzija għandha tkun intitolat biex tagħmilha ta' dikjarant. (b) Responsabbilitajiet tad-dikjarant 3.8. Standard Id-dikjarant għandu jinżamm responsabbli lejn id-dwana għall-eżattezza tal-partikolarijiet mogħtija fid-dikjarazzjoni tal-merkanzija u l-ħlas ta' dazji u taxxi. (ċ) Drittijiet tad-dikjarant 3.9. Standard Qabel iressaq id-dikjarazzjoni tal-merkanzija id-dikjarant għandu jkun permess, taħt xi kondizzjonijiet li jistgħu jkunu stabbiliti mid-dwana: (a) li jispezzjona il-merkanzija; u (b) jiġbor kampjuni. 3.10. Standard Id-dwana m'għandiex ikollha bżonn ta' dikjarazzjoni ta' merkanzija separata rigward kampjuni permessi li jkunu miġbura taħt sorveljanza doganali, sakemm kampjuni bħal dawn ikunu inklużi fid-dikjarazzjoni ta' merkanzija li tikkonċerna il-kunsinna relevanti. Id-dikjarazzjoni ta' merkanzija (a) Il-format u l-kontenut tad-dikjarazzjoni ta' merkanzija 3.11. Standard Il-kontenut tad-dikjarazzjoni ta' merkanzija għandu jkun preskritt mid-dwana. Il-format ta' karta tad-dikjarazzjoni ta' merkanzija għandha tikkonforma mal-mudell tal-format ta' l-NU. Għall-proċessi ta' żdoganar doganali awtomatiċi, il-format tad-dikjarazzjoni ta' merkanzija imressqa elettronikament għandah tkun bażata fuq Standards internazzjonali għal skambju ta' informazzjoni elettronika hekk kif preskritt fir-Rakkomandazzjonijiet tal-Kunsill tal-Kooperazzjoni Doganali fuq it-teknoloġija ta' l-informatika. 3.12. Standard Id-dwana għandha tillimita d-data meħtieġa fid-dikjarazzjoni ta' merkanzija għal dawk il-partikolarijiet biss li jkunu konsidrati neċessarji għall-istima u l-kollezzjoni ta' dazji u taxxi, għall-kumpilazzjoni ta' statistiċi u għall-applikazzjoni ta' liġi doganali. 3.13. Standard Fejn, għal raġunijiet konsidrati validi mid-dwana, id-dikjarant m'għandux l-informazzjoni kollha meħtieġa biex issir id-dikjarazzjoni ta' merkanzija, dikjarazzjoni ta' merkanzija proviżorja jew mhux kompluta għandha tkun permessa li tkun imressqa, sakemm li jkun fiha il-partikolarijiet konsidrati neċessarji mid-dwana u li d-dikjarant jintrabat li jimliha fi żmien perjodu speċifikat. 3.14. Standard Jekk id-dwana jirreġistraw dikjarazzjoni ta' merkanzija proviżorja jew mhux kompluta, it-trattament ta' tariffa allokat għall-merkanzija m'għandux ikun differenti minn dak li kellu jkun allokat kieku kienet imressqa dikjarazzjoni ta' merkanzija kompluta u korretta fl-ewwel nett. Ir-rilaxx tal-merkanzija m'għandux ikun ittardjat sakemm kull garanzija meħtieġa tkun ġiet fornuta biex tkun assigurata il-kollezzjoni ta' kull dazji u taxxi applikabbli. 3.15. Standard Id-dwana għandha bżonn tad-depożitar tad-dikjarazzjoni ta' merkanzija oriġinali u biss in-numru ta' kopji minimi neċessarji. (b) Dokumenti li jsostnu id-dikjarazzjoni ta' merkanzija 3.16. Standard Bħala sostenn għad-dikjarazzjoni ta' merkanzija id-dwana ikollha bżonn biss dawk id-dokumenti neċessarji li jippermettu kontroll ta' l-operazzjoni u biex tassigura li l-bżonnijiet kollha relatati ma' l-applikazzjoni tal-liġI doganali jkunu ġew imħarsa. 3.17 Standard Fejn ċerti dokumenti ta' sostenn ma jistgħux ikunu depożitati mad-dikjarazzjoni ta' merkanzija għal raġunijiet konsidrati validi mid-dikjarant huma għandhom jippermettu id-depożitar ta' dawk id-dokumenti f'perjodu speċifikat. 3.18. Standard transitorju Id-dwana għandha tippermetti id-depożitar ta' dokumenti ta' sostenn permezz ta' mezzi elettroniċi. 3.19. Standard Id-dwana m'għandiex bżonn traduzzjoni tal-partikolarijiet tad-dokumenti ta' sostenn barra fejn meħtieġa biex jippermettu l-iproċessar tad-dikjarazzjoni ta' merkanzija. Depożitar, reġistrazzjoni u ċċekkjar tad-dikjarazzjoni ta' merkanzija 3.20. Standard Id-dwana għandha tippermetti d-depożitar tad-dikjarazzjoni ta' merkanzija f'kull uffiċċju doganali nominat stabbilit. 3.21. Standard transitorju Id-dwana għandha tippermetti l-iddepożitar tad-dikjarazzjoni ta' merkanzija permezz ta' mezzi elettroniċi. 3.22. Standard Id-dikjarazzjoni ta' merkanzija għandha tkun depożitata waqt il-ħinijiet stabbiliti mid-dwana. 3.23. Standard Fejn leġislazzjoni nazzjonali tistabbilixxi limitu ta' żmien għal depożitar tad-dikjarazzjoni ta' merkanzija, il-ħin permess għandu jkun suffiċjenti biex jippermetti id-dikjarant biex jimla' id-dikjarazzjoni ta' merkanzija u biex jikseb id-dokumenti ta' sostenn meħtieġa. 3.24. Standard Wara talba tad-dikjarant u għal raġunijiet konsidrati validi mid-dwana, dan ta' l-aħħar għandu jestendi il-limitu ta' żmien preskritt għal depożitar tad-dikjarazzjoni ta' merkanzija. 3.25. Standard Il-leġislazzjoni nazzjonali għandha tagħmel disposizzjoni għall-iddepożitar u reġistrar jew iċċekkjar tad-dikjarazzjoni ta' merkanzija u dokumenti ta' sostenn qabel il-wasla tal-merkanzija. 3.26. Standard Meta id-dwana ma tistax tirreġistra id-dikjarazzjoni ta' merkanzija, hi għandha tiddikjara r-raġunijiet lid-dikjarant. 3.27. Standard Id-dwana għandha tippermetti lid-dikjarant jemenda id-dikjarazzjoni ta' merkanzija li tkun diġa ġiet depożitata, kemm-il darba li meta t-talba tkun riċevuta ma tkunx bdiet tiċċekkja id-dikjarazzjoni ta' merkanzija jew teżamina il-merkanzija. 3.28. Standard tranżitorju Id-dwana għandha tippermetti lid-dikjarant jemenda id-dikjarazzjoni ta' merkanzija jekk talba tkun riċevuta wara li l-iċċekkjar tad-dikjarazzjoni ta' merkanzija ikun beda, jekk ir--raġunijiet mogħtija mid-dikjarant huma kkonsidrati validi mid-dwana. 3.29. Standard transitorju Id-dikjarant għandy jkun permess li jirtira id-dikjarazzjoni ta' merkanzija u japplika għal proċedura doganali oħra, kemm-il darba it-talba biex jagħmel hekk tkun magħmulha lid-dwana qabel li l-merkanzija tkun rilaxxata u li r-raġunijiet ikunu konsiderati validi mid-dwana. 3.30. Standard L-Iċċekkjar tad-dikjarazzjoni ta' merkanzija għandu jsir fl-istess ħin jew kemm jista' jkun possibbli wara li d-dikjarazzjoni ta' merkanzija tkun reġistrata. 3.31. Standard Għal għan ta' ċċekkjara tad-dikjarazzjoni ta'merkanzija, id-dwana għandha tieħu biss azzjoni tali li huma jikkonsidraw essenzali biex jassiguraw konformita mal-liġi doganali. Proċeduri speċjali għal persuni awtorizzati 3.32. Standard transitorju Għal persuni awtorizzati li jissodisfaw il-kriterji speċifikati mid-dwana, inkluż li wieħed ikollu reġistrazzjoni xierqa ta' konformita mal-ħtigiet doganali u sistema sodisfaċenti biex jamministraw ir-registrazzjonijiet kummerċjali tagħhom, id-dwana għandha tipprovdi għar-: - rilaxx tal-merkanzija fuq il-provvediment ta' l-informazzjoni minima neċessarja biex tkun identifikat il-merkanzija u tippermetti it-tlestija sussegwenti tad-dikjarazzjoni ta' merkanzija finali, - żdoganar tal-merkanzija fil-post tad-dikjarant jew post ieħor awtorizzat mid-dwana, - u, addizzjonalment, sakemm hu possibbli, proċeduri speċjali oħrajn bħal: - possibiltà ta' dikjarazzjoni ta' merkanzija unika għall-importazzjoni jew esportazzjoni kollha fi żmien speċifiku fejn merkanzija tkun importata jew esportata frekwentement mill-istess persuna, - l-użu tar-reġistrazzjonijiet kummerċjali tal-persuni awtorizzati biex jagħmlu stima tad-dazju jew taxxi dovuti tagħhom stess, fejn xieraq, biex tkun assigurata konformita ma' ħtiġiet doganali oħra. - il-permess ta' depożitar tad-dikjarazzjoni ta' merkanzija permezz ta' dħul fir-reġistrazzjonijiet tal-persuna awtorizzata li jkun sostenuti sussegwentement minn dikjarazzjoni ta' merkanzija supplimentari. Eżaminar tal-merkanzija (a) Żmien meħtieġ għal eżaminar ta' merkanzija 3.33. Standard Meta id-dwana tiddeċiedi li l-merkanzija dikjarata għandha tkun eżaminata, dan l-eżaminar għandu jsir kemm jista' jkun malajr possibbli wara li d-dikjarazzjoni ta' merkanzija tkun ġiet reġistrata. 3.34. Standard Meta ssir skeda ta' eżaminar, priorita għandha tingħata lill-eżaminar ta' annimali ħajjin u merkanzija li tista' teħżien u għal merkanzija oħra li d-dwana taċċetta li hi meħtieġa urġentement. 3.35. Standard transitorju Jekk il-merkanzija trid tkun spezzjonata minn awtoritajiet kompetenti oħra u d-dwana wkoll tiskeda eżaminar, id-dwana għandha tizgura li l-ispezzjonar ikun koordinat u, jekk possibbli, mwettaq fl-istess ħin. (b) Preżenza tad-dikjarant waqt l-eżaminar ta' merkanzija 3.36. Standard Id-dwana għandha tikkonsidra talbiet mid-dikjarant biex ikun preżenti jew ikun rappreżentat waqt l-eżaminar tal-merkanzija. Talbiet bħal dawn għandhom ikun mogħtija kemm-il darba ma jeżistux ċirkostanzi eċċezzjonali. 3.37. Standard Jekk id-dwana tikkonsidra li hu neċessarju, hi jkollha bżonn li d-dikjarant ikun preżenti jew li jkun rappreżentat waqt l-eżaminar tal-merkanzija biex jagħtiha kull assistenza neċessarja biex ikun faċilitat l-eżaminar. (ċ) Użu ta' Kampjun mid-dwana 3.38. Standard Kampjuni għandhom jittieħdu biss fejn kunsidrat neċessarju mid-dwana biex tkun stabbilita d-deskrizzjoni tat-tariffa u/jew il-valur tal-merkanzija dikjarata jew biex ikun sgurat l-applikar ta' disposizzjonijiet oħra ta' leġislazzjoni nazzjonali. Il-kampjuni li jittieħdu għandhom ikunu l-iżgħar possibbli. Żbalji 3.39. Standard Id-dwana m'għandiex timponi penali sostanzjali għal żbalji fejn huma sodisfatti li żbalji bħal dawn ikunu mingħajr ħsieb u li ma kienx hemm hsieb ta' qerq jew negliġenza grossa. Fejn huma jikkonsidraw meħtieġ li jisgoraġġixxu repetizzjoni ta' żbalji bħal dawn, penali tista' tkun imposta iżda din m'għandiex tkun akbar minn dak li hu neċessarju għal dan il-għan. Rilaxx ta' merkanzija 3.40. Standard Merkanzija dikjarat għandha tkun rilaxxata hekk kif id-dwana tkun eżaminata jew iddeċidiet li ma teżaminahiex, kemm-il darba: - ma nstabx li kien hemm offiża, - il-liċenza ta' importazzjoni jew esportazzjoni jew xi dokumenti oħra meħtieġa kienu miksuba, - il-permessi kollha relatati mal-proċedura konċernata ġew miksuba, u - kull dazji u taxxi ġew imħallsa jew li azzjoni xierqa ġiet mittieħda biex ikun żgurat il-ġbir tagħhom. 3.41. Standard Jekk id-dwana tkun sodisfatta li d-dikjarant sejjer sussegwentement jissodisfa il-formalitajiet kollha dwar l-iżdoganar għandha tirrilaxxa il-merkanzija, kemm-il darba id-dikjarant jipproduċi dokument kummerċjali jew uffiċjali fejn jagħti il-partikolaritajiet prinċipali tal-kunsinna konċernata u li jkun aċċettabbli għad-dwana, u li garanzija, fejn meħtieg, tkun ġiet fornuta biex ikun żgurat il-ġbir ta' xi dazji u taxxi applikabbli. 3.42. Standard Meta d-dwana tiddeċiedi li jinħtieġu analiżi fil-laboratorju ta' kampjuni, dokumenti tekniċi dettaljati jew parir espert, huma għandhom jirrilaxxaw il-merkanzija qabel ir-riżultati ta' eżaminar bħal dan jkunu magħrufa, kemm-il darba kull garanzija meħtieġa tkun ġiet fornuta u sakemm huma jkunu sodisfatti li l-merkanzija m'hijiex suġġett għal projbizzjoni jew restrizzjonijiet. 3.43. Standard Meta offiża tkun skopruta, id-dwana m'għandiex tistenna għall-tlestija ta' azzjoni amministrattiv jew legali qabel huma rilaxxaw il-merkanzija, kemm-il darba l-merkanzija m'hux suġġetta għal konfiska jew qbid jew li tkun meħtieġa bħala prova f'xi stadju aktar tard u li d-dikjarant iħallas id-dazji u taxxi u jforni garanzija biex jassigura il-ġbir ta' xi dazji u taxxi addizzjonali u xi penali li jistgħu jkunu imposti. Abbandun jew distruzzjoni ta' merkanzija 3.44. Standard Meta l-merkanzija ma tkunx diġa ġiet rilaxxata għal użu tad-dar jew meta tkun poġġuta taħt proċedura doganali oħra, u sakemm l-ebda offiża ma tkun ġiet skopruta, il-persuna konċernata m'għandiex il-bżonn li tħallas id-dazjin u taxxi jew tkun intitolata għal ħlas lura minnufih: - meta, għat-talba tiegħu, tali merkanzija tkun abbandunata għall-introjtu jew distrutta jew tkun ridotta kummerċjalment bla valur taħt kontroll doganali, kif jistgħu jiddeċiedu id-dwana. Kull spejjeż involuti għandhom jitħallsu mill-persuna konċernata, - meta tali merkanzija tkun distrutta jew mitlufa b'aċċident u ma jistgħux ikunu rikoverati jew forża maġġuri, kemm-il darba tali distruzzjoni jew telf hu stabbilit kif mistħoqq għas-sodisfazzjoni tad-dwana, - fuq ammonti nieqsa dovuti għan-natura tal-merkanzija meta tali nuqqas hu stabbilit kif mistħoqq għas-sodisfazzjon tad-dwana. Kull skart jew fdalijiet li jibqgħu wara d-distruzzjoni għandhom ikunu suġġetti, jekk meħudin għal użu tad-dar jew esportati, għad-dazji u taxxi li jkunu applikabbli għal tali skart jew fdalijiet importati jew esportati f'dak l-istat. 3.45. Standard transitorji Meta d-dwana tbiegħ merkanzija li ma tkunx ġiet dikjarata fiż-żmien permess jew ma tkunx tista' tiġi rilaxxata għalkemm l-ebda offiża ma tkun ġiet skoperta, dak li jidħol mill-bejgħ, wara tnaqqis ta' xi dazji u taxxi u kull piżijiet u spejjeż oħra magħmulha, għandu jgħaddi għand dawk il-persuni intitolati biex jirċievuhom jew, meta dan mhux possibbli, miżmuma għad-disposizzjoni tagħhom għal perjodi speċifikati. KAPITOLU 4 DAZJI U TAXXI A. Stima, ġbir u ħlas ta' dazji u taxxi 4.1. Standard Il-leġislazzjoni nazzjonali għandha tiddefenixxi iċ-ċirkostanzi fejn ikun hemm obbligu għal dazji u taxxi. 4.2. Standard Il-perjodu ta'żmien li fih id-dazji u taxxi applikabbli jkunu stmati għandu jkun stipulat fil-leġislazzjoni nazzjonali. L-istima għandha ssir kemm jista' jkun possibbli qabel id-dikjarazzjoni ta' merkanzija tkun depożitata jew l-ħlas ikun xort'oħra sar. 4.3. Standard Il-fatturi li fuqhom l-istima tad-dazji u taxxi tkun ibbażata u l-kondizzjonijiet li taħthom ikunu determinati għandhom ikunu speċifikati fil-leġislazzjoni nazzjonali. 4.4. Standard Ir-rati ta' dazji u taxxi għandhom ikunu murija f-pubblikazzjonijiet uffiċjali. 4.5. Standard Il-leġislazzjoni nazzjonali għandha tispeċifika iż-żmien li għandu jittieħed in konsiderazzjoni għall-għan li jkunu determinati r-rati tad-dazji u taxxi. 4.6. Standard Il-leġislazzjoni nazzjonali għandha tispeċifika il-metodi li jistgħu jkunu użati biex jitħallsu id-dazji u taxxi. 4.7. Standard Il-leġislazzjoni nazzjonali għandha tispeċifika il-persuna(i) għall-ħlas ta' dazji u taxxi. 4.8. Standard Il-leġislazzjon nazzjonali għandha tiddetermina id-data ta' l-għeluq u l-post fejn il-ħlas irid isir. 4.9. Standard Meta l-leġislazzjoni nazzjonali tispeċifika li d-data ta' l-għeluq tista' tkun wara r-rilaxx tal-merkanzija, dik id-data għandha tkun mill-anqas 10 t'ijiem wara r-rilaxx. L-ebda interessi m'għandhom jitħallsu għall-perjodu li jaqa' bejn id-data ta' rilaxx u d-data ta' l-għeluq. 4.10. Standard Il-leġislazzjoni nazzjonali għandha tispeċifika l-perjodu li fih id-dwana tista' tieħu azzjoni legali biex tiġbor dazji u taxxi li m'humiex imħallsa sad-data ta' l-għeluq. 4.11. Standard Il-leġislazzjoni nazzjonali għandha tiddetermina ir-rata ta' interessi li għandhom jitħallsu fuq ammonti ta' dazji u taxxi li ma ġewx imħallsa sad-data ta' l-għeluq u l-kondizzjonijiet ta' applikazzjoni ta' interessi bħal dawn. 4.12. Standard Meta d-dazji u taxxi ġew imħallsa, riċevuta li tikkostitwixxi prova ta' ħlas għandha tkun maħruġa lil minn iħallas, sakemm ma hemmx evidenza oħra li tikkostitwixxi prova ta' ħlas. 4.13. Standard transitorju Il-leġislazzjoni nazzjonali għandha tispeċifika valur minimu u/jew ammont minimu ta' dazji u taxxi li taħtu l-ebda dazji u taxxi ma għandhom jiġu miġbura. 4.14. Standard Jekk id-dwana issib li żbalji fid-dikjarazzjoni ta' merkanzija jew fl-istima tad-dazji u taxxi ikunu sejrin jikkawżaw jew li kienu kkawżaw il-ġbir jew rikoveru ta' ammont ta' dazji u taxxi anqas minn dak legalment dovut, għandha tikkoreġi l-iżbalji u tiġbor l-ammont imħallas anqas. Madankollu, jekk l-ammont involut huwa anqas mill-ammont minimu speċifikat fil-leġislazzjoni nazzjonali, id-dwana m'għandiex tiġbor jew tirrikovera dak l-ammont. B. Ħlas diferit ta' dazji u taxxi 4.15. Standard Fejn il-leġislazzjoni nazzjonali tipprovdi għall-ħlas diferit ta' dazji u taxxi, għandu jkun speċifikat il-kondizzjonijiet li taħthom tkun permessa tali faċilita. 4.16. Standard Ħlas diferit għandu jkun permess mingħajr piżijiet ta' interessi kemm jista' jkun possibbli. 4.17. Standard Il-perjodu għal ħlas diferit ta' dazji u taxxi għandu jkun mill-anqas 14-il ġurnata. C. Ħlas lura ta' dazji u taxxi 4.18. Standard Ħlas lura għandu jkun mogħti fejn ikun stabbilit li dazji u taxxi kienu mitluba żejda bħala riżultat ta' żball fl-istima tagħhom. 4.19. Standard Ħlas lura għandu jiġi mogħti dwar importazzjoni u esportazzjoni ta' merkanzija li nstabet li kienet difettuża jew b'xi mod ieħor mhux skond l-ispeċifikazzjonijiet miftehma fiż-żmien ta' importazzjoni jew esportazzjoni u li tiġi mibgħuta lura jew lil min jissupplixxi jew lil persuna nominata oħra minn dak li jissupplixxi, bla ħsara għall-kondizzjonijiet li ġejjin: - il-merkanzija ma tkunx ġiet maħduma, imsewwija jew użata fil-pajjiż ta' importazzjoni, u jkunu ri-esportati fi żmien raġonevoli, - il-merkanzija ma tkunx ġiet maħduma, imsewwija jew użata fil-pajjiż li fih tkun ġiet esportata, u jkunu ri-importata fi żmien raġonevoli. L-użu tal-merkanzija m'għandux, madankollu, jostakola il-ħlas lura jekk tali użu kien indispensabbli biex ikunu skoperti difetti jew ċirkostanzi oħra li kkawżaw li r-ri-esportazzjoni jew ri-importazzjoni tal-merkanzija. Bħal alternattiva għal ri-esportazzjoni jew ri-importazzjoni, il-merkanzija tista' tkun abbandunata għall-introjtu jew distrutta jew konsidrata kummerċjalment mingħajr valur taħt kontroll doganali, kif tista' tiddeċiedi id-dwana. Tali abbandun jew distruzzjoni m'għandhomx jinvolvu xi spejjeż għall-introjtu. 4.20. Standard transitorju Fejn permess ikun mogħti mid-dwana għal merkanzija oriġinarjament dikjarata għal proċedura doganali bil-ħlas ta' dazji u taxxi li jkunu poġġuti taħt proċedura doganali oħra, -ħlas lura għandu jkun magħmul dwar kull dazji u taxxi mitluba bħal eċċess ta' l-ammont dovut taħt il-proċedura l-ġdida. 4.21. Standard Deċiżjonijiet fuq talbiet għal ħlas lura għandhom ikunu deċiżi, u notifikati bil-kitba lill-persuni konċernati, mingħajr telf ta' żmien, u ħlas lura ta' ammonti mitluba żejda għandu jsir kemm jista' jkun possibbli wara il-verifikar ta' talbiet. 4.22. Standard Fejn hu stabbilit mid-dwana li talba żejda hi riżultat ta' żball fuq il-parti tad-dwana fl-istima tad-dazji u taxxi, ħlas lura għandu jsir bħala materja ta' priorita. 4.23. Standard Fejn limiti ta' żmien huma fissi b'mod li talbiet għal ħlas lura ma jkunx aċċettat, limiti bħal dawn għandhom ikunu ta' tul ta' żmien suffiċjenti biex jieħu in konsiderazzjoni iċ-ċirkostanzi differenti marbuta ma' kull tip ta' każ li fih ħlas lura jista' jkun mogħti. 4.24. Standard Ħlas lura m'għandux jingħata jekk l-ammont involut hu anqas minn l-ammont minimu speċifikat fil-leġislazzjoni nazzjonali. KAPITOLU 5 GARANZIJA 5.1. Standard Il-leġislazzjoni nazzjonali għandha tenumera il-każi li fihom tkun meħtieġa garanzija u għandha tispeċifika il-forom li fihom garanzija għandha tiġi provduta. 5.2. Standard Id-dwana għandha tiddetermina l-ammont ta' garanzija. 5.3. Standard Kull persuna meħtieġa li tipprovdi garanzija għandha tkun permess tagħżel xi forma ta' garanzija kemm-il darba tkun aċċettabbli għad-dwana. 5.4. Standard Fejn leġislazzjoni nazzjonali tipprovdi, id-dwana m'għandiex bżonn garanzija meta huma sodisfatti li obbligazzjoni lid-dwana tkun imwettqa. 5.5. Standard Meta garanzija tkun meħtieġa biex ikun zgurat li l-obbligazzjonijiet li joħorġu minn proċedura doganali ikunu mwettqa, id-dwana għandha taċċetta garanzija ġenerali, b'mod partikolari minn dikjaranti li regolarment jiddikjaraw merkanzija f'uffiċċji differenti fit-territorju doganali. 5.6. Standard Fejn garanzija hi meħtieġa, l-ammont ta' garanzija li għandha tkun provduta għandha tkun kemm jista' jkun baxxa possibbli u, dwar il-pagament ta' dazji u taxxi, m'għandiex teċċedi l-ammont potenzali li għandu jitħallas. 5.7. Standard Fejn garanzija ġiet fornuta, din għandha tkun imħallsa lura kemm jista' jkun possibbli wara li dwana tkun sodisfatta li l-obbligazzjonijiet li taħthom il-garanzija kienet meħtieġa kienu ġew imwettqa b'mod korrett. KAPITOLU 6 KONTROLL DOGANALI 6.1. Standard Il-merkanzija kollha, inkluż mezzi ta' trasport, li jidħlu jew iħallu it-territorju doganali, kemm jekk huma suġġetti għal dazji u taxxi jew le, għandha tkun suġġetta għal kontroll doganali. 6.2. Standard Il-kontroll doganali għandu jkun limitat għal dak neċessarju biex tkun żgurata konformita mal-liġi doganali. 6.3. Standard Fl-applikazzjoni ta' kontroll doganali, id-dwana għandha tuża ir-risk management. 6.4. Standard Id-dwana għandha tuża risk analysis biex tistabbilixxi liema persuni u liema merkanzija, inklużi mezzi ta' trasport, għandha teżamina u sa fejn għandu jasal l-eżaminar. 6.5. Standard Id-dwana għandha tadotta strateġija ta' kejl ta' konformita biex issostni ir-risk management. 6.6. Standard Sistemi ta' kontroll doganali għandhom jinkludu kontrolli bażati fuq il-verifika. 6.7. Standard Id-dwana għandha tfittex li tikoopera ma' amministrazzjonijiet doganali oħrajn u tfittex li tikkonkludi ftehim ta' assistenza amministrattiva reċiproka biex ittejjeb il-kontroll doganali. 6.8. Standard Id-dwana għandha tfittex li tikkopera mal-kummerċ u tfittex biex tikkonkludi memoranda ta' ftehim biex ittejjeb kontrol doganali. 6.9. Standard transitorju Id-dwana għandha tuża t-teknoloġija ta' l-informatika u kummerċ elettroniku bl-aktar mod possibbli biex ittejjeb kontrol doganali. 6.10. Standard Id-dwana għandha tevalwa sistemi kummerċjali tan-negozjanti fejn dawk is-sistemi għandhom impatt fuq operazzjonijet doganali biex tassigura konformita ma' htiġiet doganali. KAPITOLU 7 APPLIKAZZJONI TAT-TEKNOLOĠIJA TA' L-INFORMATIKA 7.1. Standard Id-dwana għandha tapplika it-teknoloġija ta' l-informatika biex isostni l-operazzjonijiet doganali, fejn hu effettiv taħt il-profil ta' spejjeż u effiċjenti għad-dwana u għall-kummerċ. Id-dwana għandha tispeċifika l-kondizzjonijiet għall-applikazzjoni tagħha. 7.2. Standard Waqt l-introduzzjoni ta' applikazzjonijiet (programmi) tal-komputer, id-dwana għandha tuża Standards relevanti aċċetati internazzjonalment. 7.3. Standard L-introduzzjoni tat-teknoloġija ta' l-informatika għandha tissokta b'konsultazzjoni mal-partijiet relevanti kollha li huma affettwati, b'mod l-aktar estensiv possibbli. 7.4. Standard Leġislazzjoni nazzjonali ġdida jew riveduta għandha tipprovdi għal: - metodi ta' kummerċ elettroniku bħala alternattiva għal htiġiet ta' dokumenti bbażati fuq il-karta, - metodi ta' awtentikar elettroniċi kif ukoll dawk bażati fuq il-karta, - id-dritt tad-dwana li żżomm informazzjoni għal użu tagħha stess u, kif xieraq, biex tiskambja informazzjoni bħal din ma' amministrazzjonijiet doganali oħra u ma' partijiet legalment approvati oħra kollha permezz ta' metodi ta' teknika ta' kummerċ elettroniku. KAPITOLU 8 RELAZZJONI BEJN ID-DWANA U PARTIJIET TERZI 8.1. Standard Il-persuni konċernati għandhom ikollhom l-għażla li jmexxu n-negozju mad-dwana jew direttament jew billi jinnominaw terza persuna biex taġixxi f'isimhom. 8.2. Standard Il-leġislazzjoni nazzjonali għandha tistabbilixxi il-kondizzjonijiet li taħthom persuna tista' taġixxi għal u f'isem ta' persuna oħra waqt trattar mad-dwana u għandha tistabbilixxi il-lijabilita ta' terzi persuni għal dazji u taxxi u għal xi irregolaritajiet. 8.3. Standard It-transazzjonijiet doganali fejn il-persuna konċernata tagħżel li tagħmel negozju għar-rasha m'għandiex tkun trattata anqas favorevolment jew tkun suġġetta għal htiġiet aktar iebsin minn dawk I-transazzjonijiet doganli li huma trattati għall-persuna konċernata minn terza persuna. 8.4. Standard Persuna nominata bħala terza persuna għandu jkolla l-istess drittijiet bħall-persuna li nnomina f'dawk l-affarijiet relatati mat-transazzjoni tan-negozju mad-dwana. 8.5. Standard Id-dwana għandha tipprovdi biex terzi persuni jkunu jistgħu jipparteċipaw fil-konsultazzjonijiet formali tagħhom mal-kummerċ. 8.6. Standard Id-dwana għandha tispeċifika ċ-ċirkostanzi li taħthom hi mhux preparata li tagħmel negozju ma' terza persuna. 8.7. Standard Id-dwana għandhom jagħtu notifika bil-miktub lit-terza persuna fuq deċiżjoni li ma jsirx negozju. KAPITOLU 9 INFORMAZZJONI, DEĊIŻJONIJIET U RULINGS MID-DWANA A. Informazzjoni ta' applikazzjoni ġenerali 9.1. Standard Id-dwana għandha tassigura li l-informazzjoni relevanti kollha ta' applikazzjoni ġenerali li tappartieni għal leġislazzjoni doganali tkun disponibbli fil-pront għal kull persuna interessata. 9.2. Standard Meta informazzjoni li kienet disponibbli trid tiġi emendata minħabba tibdil fil-leġislazzjoni doganali, arranġamenti amministrattivi jew htiġiet, id-dwana għandhom jagħmlu l-informazzjoni riveduta disponibbli fil-pront suffiċentement qabel il-bidu tas-seħħ tat-tibdil biex tgħin persuni interessati li jieħdu nota tagħhom, kemm-il darba notifika minn qabel ma tkunx prekluża. 9.3. Standard transitorju Id-dwana għandhom jużaw it-teknoloġija ta' l-informatika biex itejbu t-twassil ta' informazzjoni. B. Informazzjoni ta' natura speċifika 9.4. Standard Wara talba tal-persuna interessata, id-dwana għandha tipprovdi, kemm jista' jkun malajr u kemm jista' jkun preċiż, informazzjoni relatata ma' l-affarijiet speċifiċi imqajjma minn persuna interessata u li jappartjenu għal leġislazzjoni doganali. 9.5. Standard Id-dwana għanda tissupplixxi mhux biss l-informazzjoni speċifikament mitluba iżda wkoll kull informazzjoni pertinenti oħra li hi tikkonsidra li l-persuna interessata għandha tkun infurmata dwarha. 9.6. Standard Meta d-dwana tissupplixxi informazzjoni, għandha tassigura li ma jagħtux dettalji ta' natura privata jew kunfidenzzjali li taffettwa id-dwana jew terzi persuni kemm-il darba tali żvelar (ta' informazzjoni) hu meħtieġ jew awtorizzat bil-liġi doganali. 9.7. Standard Meta d-dwana ma tistax tissupplixxi informazzjoni bla ħlas, kull ħlas mitlub għandu jkun limitat għall-prezz approssimattiv tas-servizzi mogħtija. C. Deċiżjonijiet u rulings 9.8. Standard Wara talba bil-miktub tal-persuna konċernata, id-dwana għandha tinnotifika id-deċiżjoni tagħha bil-kitba f'perjodu ta' żmien speċifikat fil-leġislazzjoni nazzjonali. Fejn id-deċiżjoni hi kontra il-persuna konċernata, ir-raġunijiet għandhom jingħatawlu u jkun imwissi dwar id-dritt ta' appell. 9.9. Standard Id-dwana għandha toħroġ deċiżjonijiet li jorbtu wara t-talba tal-persuna interessata, kemm-il darba id-dwana għandha l-informazzjoni kollha li hi jidhrilha li hi meħtieġa. KAPITOLU 10 APPELLI FUQ AFFARIJIET DOGANALI A. Dritt ta' appell 10.1. Standard Il-leġislazzjoni nazzjonali għandha tipprovdi għal dritt ta' appell fuq affarijiet doganali. 10.2. Standard Kull persuna li hi direttament affettwata b'deċiżjoni jew ommissjoni tad-dwana għandha jkollha dritt ta' appell. 10.3. Standard Il-persuna direttament affettwata b'deċiżjoni jew ommissjoni tad-dwana għandha tingħata, wara li tkun għamlet talba lid-dwana, ir-raġunijiet għal deċiżjoni jew ommissjoni bħal din f'perjodu ta' żmien speċifikat f'leġislazzjoni nazzjonali. Din tista' jew ma tistax tirriżulta f'appell. 10.4. Standard Il-leġislazzjoni nazzjonali għandha tipprovdi għad-dritt ta' appell inizjali lid-dwana. 10.5. Standard Fejn appell lid-dwana jkun miċħud, l-appellant għandu jkollu id-dritt ta' appell ieħor lil awtorità independenti ta' l-amministrazzjoni doganali. 10.6. Standard Fl-aħħar nett, l-appellant għandu jkollu d-dritt ta' appell lil awtorità ġudizzjarja. B. Forma u raġunijiet ta' appell 10.7. Standard Appell għandu jkun imressaq bil-miktub u għandu jagħti r-raġunijiet li għalihom ikun magħmul. 10.8. Standard Għandu jkun iffissat limitu ta' żmien għad-depożitar ta' appell kontra deċiżjoni tad-dwana u għandu jkun b'mod li jippermetti lill-appellant żmien suffiċjenti biex jistudja id-deċiżjoni kontestata imsemmija f'Kapitolu 10.2. u biex jipprepara appell. 10.9. Standard Fejn appell ikun għad-dwana m'għandiex, naturalment, tinħtieġ li xi evidenza ta' sostenn tkun imressqa flimkien ma' l-appell iżda għandha, f'ċirkostanzi xierqa, tippermetti żmien raġonevoli għad-depożitar ta' evidenza bħal din. C. KONSIDERAZZJONI TA' APPELL 10.10. Standard Id-dwana għandha tagħti d-deċiżjoni tagħha wara appell u notifika bil-miktub relevanti lill-appellant kemm jista' jkun malajr. 10.11. Standard Fejn appell lid-dwana jkun miċħud, id-dwana għandha tiddikjara ir-raġunijiet relevanti bil-miktub u għandha tinfurma lill-appellant bid-dritt tiegħu li jiddepożita xi appell ieħor ma' awtorità amministrattiva jew indipendenti u b'xi limitu ta' żmien għad-depożitar ta' tali appell. 10.12. Standard Fejna appell ikun permess, id-dwana għandha tagħti bidu għas-seħħ tad-deċiżjoni tagħha jew ir-ruling ta' l-awtorità independenti jew ġudizzjarja kemm jista' jkun malajr possibbli, b'eċċezzjoni ta' każi fejn id-dwana tappella kontra ir-ruling. -------------------------------------------------- ANNESS II INFORMAZZJONI Għall-għan ta' l-Artikolu 8(5)(a) tal-Konvenzjoni kif emendata bil-Protokoll ta' Emenda, il-Komunità Ewropea hawnhekk tinforma lid-depożitarju tal-Konvenzjoni li l-Komunità Ewropea hi kompetenti għal materji kollha regolati mill-parti prinċipali tal-Konvenzjoni u l-Anness Ġenerali tiegħu, b'eċċezzjoni ta' dawk il-materji li ma jaqgħux fil-kompetenza espliċita jew impliċita esklussiva tagħha kif stabbilit fit-Trattat li jistabbilixxi l-Komunità Ewropea kif emendat u fl-ambitu ta' leġislazzjoni sekondarja tal-Komunità. -------------------------------------------------- ANNESS III NOTIFIKAZZJONI Għall-għan ta' l-Artikolu 11 tal-Konvenzjoni riveduta ta' Kyoto, il-Komunità Ewropea hawnhekk tinnotifika lis-Segretarju Ġenerali tal-Kunsill tal-Kooperazzjoni Doganali, bħala depżitarju tal-Konvenzjoni msemmija, li t-territorju doganali tal-Komunità għandu jittieħed bħala territorju uniku u għandu jkun jikkonsisti fi: - it-territorju tar-Renju tal-Belġju, - it-territorju tar-Renju tad-Danimarka, b'eċċezzjoni tal-Gżejjer Faroe u l-Grenlandja, - it-territorju tar-Repubblika Federali tal-Ġermanja, b'eċċezzjoni tal-Gżira ta' Heligoland u t-territorju ta' Buesingen (Trattat tat-23 ta' Novembru 1964 bejn ir-Repubblika Federali tal-Ġermanja u l-Konfederazzjoni Svizzera), - it-territorju tar-Renju ta' Spanja, b'eċċezzjoni ta' Ceuta u Melilla, - it-territorju tar-Repubblika Hellenika, - it-territorju tar-Repubblika ta' Franza, b'eċċezzjoni tat-territorji barra mill-pajjiż u Saint Pierre u Miquelon u Mayotte, - it-territorju ta' l-Irlanda, - it-territorju tar-Repubblika Taljana, b'eċċezzjoni tal-muniċipalijiet ta' Livigno u Campione d'Italia u l-ibħra nazzjonali ta' Lake Lugano li huma bejn ix-xatt u l-fruntiera politika ta' l-area bejn Ponte Tresa u Porto Ceresio, - it-territorju tal-Grand Duchy ta' Lussemburgu, - it-territorju tar-Renju ta' l-Olanda fl-Ewropa, - it-territorju tar-Repubblika ta' l-Awstrija, - it-territorju tar-Repubblika Portugiża, - it-territorju tar-Repubblika tal-Finlandja, - it-territorju tar-Renju ta' l-Isvezja, - it-territorju tar-Renju Unit tal-Gran Brittanja u l-Irlanda ta' Fuq u taċ-Channel Islands u l-Isle of Man. Għalkemm jinsabu barra t-territorju ta' Franza, it-territorju tal-Principalita ta' Monako kif imfisser fil-Konvenzjoni Doganali ffirmata f'Pariġi fit-18 ta' Mejju 1963 (Ġurnal Uffiċjali tar-Repubblika Franċiża tas-27 ta' Settembru 1963, p. 8679) għandu, b'saħħa ta' dik il-Konvenzjoni, ikun konsidrat bħala parti mit-territorju doganali tal-Komunità. It-territorju doganali tal-Komunità għandu jinkludi l-ibħra territorjali, l-ibħra marittimi interni u l-ispazju ta' l-ajru ta' l-Istat Membru u t-territorji imsemmija hawn fuq, b'eċċezzjoni ta' l-ibħra territorjali, l-ibħra marittimi interni u l-ispazju ta' l-ajru ta' dawk it-territorji li m'humiex parti mit-territorju doganali tal-Komunità kif indikat hawn fuq. --------------------------------------------------